stanford-oval/wikipedia huggingface dataset:
מוזיקה אפריקאית
לקריאה נוספת

Aluede, C. O. (2006). Music therapy in traditional African societies: origin, basis and application in Nigeria. Journal of Human Ecology, 20(1), 31-35.
Aluede, C. O. (2006). The Anthropomorphic Attributes of African Musical Instruments: History and Use in Esan, Nigeria. Anthropologist, 8(3), 157-160.
Joshua Clark Davis, "African Sounds in the American South: Community Radio, Historically Black Colleges, and Musical Pan Africanism," The Journal of Popular Music Studies, December 2015
Turino, T. (1992). The music of sub-Saharan Africa. Excursions in world music, 2, 161-190.
Estrella, Espie. "African music". Music Education. about.com. Retrieved 1 March 2014
Ladzekpo, C. K. (1996). "Cultural Understanding of Polyrhythm". Foundation Course in African Music
"Definitions of Styles and Genres: Traditional and Contemporary African Music". CBMR. Columbia University. Retrieved 3 March 2016.
מפת אפריקה מחלוקת לפי אזורים אתנו-מוזיקליים
רקדני ומתופפי פיגמי משנת 1930
מרפא מסורתי (Sangoma) מדרום אפריקה רוקד למקצב התוף בחגיגה לאבותיו הקדומים
הלמלופון אמבירה, כלי מרכז אפריקאי נפוץ
הקורה, כלי דמוי נבל בעל 21 מיתרים
סזאריה אבורה בשנת 2008
Youssou Ndour בהופעה בורשה בשנת 2009
מסכת ברכות

.
הדף הראשון במסכת ברכות בתלמוד הבבלי
מַסֶּכֶת בְּרָכוֹת היא המסכת הראשונה מבין המסכתות שבששת סדרי המשנה, ובפרט המסכת הראשונה שבסדר זרעים, ובעקבות כך גם הראשונה בתלמוד. המסכת עוסקת בדיני קריאת שמע, תפילה, ברכות הנהנין, זימון, ברכת המזון, ברכות הראייה ושאר הברכות.
אורכה

מסכת ברכות מכילה 9 פרקים, ובהם 57 משניות.
בתלמוד הבבלי המסכת מכילה 63 דפים (ובתלמוד הירושלמי היא מכילה 68 דפים). במסכת ברכות יש כ-73,000 מילים, כארבע חמישיות מבבא בתרא שבה יש כ-89,000 מילים, וכשני שלישים ממסכת שבת (המסכת הארוכה ביותר בתלמוד הבבלי מבחינת מספר המילים) שבה כ-118,000 מילים. בקרב לומדים נפוצה הדעה שמסכת זו היא הארוכה ביותר בתלמוד, בשל דפיה הרחבים והעמוסים, אך מיתוס זה אינו נכון, כאמור.
מיקומה וחשיבותה של המסכת בסדר זרעים

לפי הקדמתו של הרמב"ם למשנה, מכיוון שסדר זרעים עוסק בעבודת האדמה המניבה את מזונותיו של האדם, ומכיוון שכל מי שאוכל חייב לברך לפני האכילה, ראוי היה להקדים בתחילת הסדר את המסכת העוסקת בברכות בכלל ובברכות הנהנין למיניהם בפרט.
בתלמוד הבבלי שהתחבר בימי הגלות, חיברו האמוראים את הגמרא על סדר זרעים רק למסכת ברכות, באשר יתר הנושאים שבסדר זרעים אינם נוגעים להלכה כשישראל נמצאים בגלות וכדי שיוכלו להספיק ללמוד בדברים הנוגעים למעשה לא חיברו רבינא ורב אשי את התלמוד בבלי בדברים אלו שאינם נוגעים הלכה למעשה. מסכת ברכות היא הראשונה מבין שלושים וחמש מסכתות שחיברו רבינא ורב אשי עליהם את התלמוד.
חשיבותה של מסכת ברכות כבר בתקופה הקדומה ניכרת ממיקומה. הופעתה של המסכת בסדר זרעים נובעת מכך שהיא עוסקת בענייני יום יום או מעיסוקה בברכות הפירות, אולם מיקומה בראש הסדר עשוי להפתיע שכן היא איננה המסכת בעלת מספר הפרקים הרב ביותר (לברכות 9 פרקים, לתרומות 11 ולשביעית 10) וממילא סדר זרעים, בניגוד לשאר הסדרים, אינו מסודר לפי מספר פרקים. חשיבותה ניכרת גם מכך שלמסכת זו, בניגוד לשאר סדר זרעים, יש תלמוד בבלי (בדומה לנידה בסדר טהרות), וזו המסכת היחידה שאינה מ׳תלתא סדרי׳ (מועד, נשים, נזיקין) שיש עליה שני התלמודים לכל ארכה.
תוכן המסכת

למסכת ברכות שלשה חלקים המשקפים את חלקי הליטורגיה היומית: קריאת שמע, תפילה וברכות סעודה. המשותף להם הוא שהם מקיפים את היום בבוקר ובערב. חיבורם יחד מתואר במפורש בדברי ר׳ מאיר בסוף המסכת בתוספתא: "אין לך אדם מישראל שאינו עושה מאה מצות בכל יום: קורא את שמע מברך לפניה ולאחריה; אוכל את פתו מברך לפניה ולאחריה; מתפלל שלש פעמים של שמונה עשרה". הפרק התשיעי אינו אלא נספח, העוסק בברכות מזדמנות, שאינן חלק מהליטורגיה הקבועה. האופי המחושב והדווקני של מבנה זה מוכח מכך שהמשנה משווה במפורש בין חלקיה השונים: בין קריאת שמע (שאינה אלא עדות) לתפילה (שהיא עמידה לפני מלך, ולכן דורשת תנאים מיוחדים), ובין תפילה לבין ברכה.
הרמב"ם, בהקדמה לפירושו למשנה, וכן המאירי בפתיחתו למסכת, כתבו כי הסיבה שהמסכת היא הפותחת את המשנה והתלמוד, היא מכיוון שהיא כוללת את הבסיס ליהדות: ייחוד השם (קריאת שמע), תפילה וברכות.
לפי המסורת, נוסח הברכות חובר על ידי אנשי כנסת הגדולה בתחילת תקופת בית שני, אך לא הייתה זו קביעה סופית של הנוסח; ברכות רבות חוברו גם לאחר חורבן בית שני, ואף בתקופות מאוחרות יותר.
תוכן המסכת > פרקי המסכת

מֵאֵימָתַי (חמש משניות) - קריאת שמע, זמנה וברכותיה.
הָיָה קוֹרֵא (שמונה משניות) - אופן קריאת שמע, דין קריאת שמע לחתן ומעשי רבן גמליאל.
מִי שֶׁמֵּתוֹ (שש משניות) - הפטורים מקריאת שמע והאסורים בה.
תְּפִלַּת הַשַּׁחַר (שבע משניות) - זמני התפילות, תפילת שמונה עשרה, דיני תפילת הולכי דרכים ותפילת מוסף.
אֵין עוֹמְדִין (חמש משניות) - דיני ברכות תפילת שמונה עשרה וטעות בתפילה.
כֵּיצַד מְבָרְכִין (שמונה משניות) - ברכות הנהנין על אוכלים ומשקים.
שְׁלֹשָׁה שֶׁאָכְלוּ (חמש משניות) - דיני זימון וברכת המזון.
אֵלּוּ דְּבָרִים (שמונה משניות) - מחלוקות בית שמאי ובית הלל בדיני סעודה.
הָרוֹאֶה (חמש משניות) - ברכות השבח, בתלמוד הבבלי מופיעים פירושי חלומות.
בסך הכל במסכת 57 משניות מנין ז"ן.
תוכן המסכת > פרק הרואה

בפרק התשיעי של מסכת ברכות, פרק הרואה, מרוכזות ההלכות הנוגעות לברכות שאינן קשורות לתפילה או לברכות הנהנין. מספר ברכות מופיעות במשנה ובתוספתא המקבילה לפרק וברכות נוספות מוזכרות בברייתות בתלמוד. בין הברכות השונות המוזכרות:
ברכת שהחיינו: ברכה שאדם מברך על דבר טוב שקרה לו כגון קניית בגד חדש.
ברכת הטוב והמטיב: ברכה שאדם מברך על דבר שטוב לו אך טוב גם לאחרים.
ברכה על הברק - "עושה מעשה בראשית".
ברכה על הרעם - "שכוחו וגבורתו מלא עולם".
ברכה על הקשת - "זוכר הברית, הנאמן בבריתו והקיים במאמרו". הברית שבברכה זו היא הברית שנכרתה בין האל לבין נח שלא יהיה מבול נוסף.
ברכה על ראיית מלך - כאשר המלך אינו יהודי מברכים "שנתן מכבודו לבשר ודם" וכאשר המלך יהודי - "שחלק מכבודו ליראיו".
ברכה על אנשים לא רגילים או חיות מוזרות - "ברכת משנה הבריות".
אדם שפוגש את חברו לראשונה לאחר זמן רב - "מחיה המתים".
ברכה על הים הגדול - "שעשה את הים הגדול".
ברכה על בשורות רעות - "ברוך דיין האמת".
בתלמוד הבבלי מובא בפרק זה דיון אגדי נרחב על משמעות החלומות וההתמודדות עם חלומות רעים.
עדי נוסח וכתבי יד

מסכת ברכות זכתה כנראה לפופולריות רבה במשך הדורות ככל הנראה בגלל שעוסקת בהלכות הנצרכות כל יום, ולכן נמצאו הרבה יותר עדי נוסח שלה, גם בתלמוד בבלי וגם בתלמוד הירושלמי. מספר הטפסים של קטעים מתוך המסכת שנמצאו בגניזה הקהירית גדולה בהרבה ממה שנמצא במסכתות אחרות, הן בבבלי והן בירושלמי.
כמו כן, נוסח מסכת ברכות בבלי הוא מבין המסובכים שבמסכתות התלמוד. כל מי שניסה לעשות סדר בממצא שבין עדי הנוסח של המסכת גילה תמונה מסובכת ומסורבלת. לרוב חלקי המסכת יש חמישה עדי נוסח "שלמים", ועוד קטעי גניזה רבים שקשה מאוד לסדרם לפי ענפי נוסח. חילופי הנוסח במסכת מפליגים יותר ממה שמצוי במסכתות אחרות, ולא פועלים לפי סדר קבוע. גם מי שחילק את העדים לענפי נוסח, הדגיש שמדובר בחלוקה "סטטיסטית", כלומר, שעד פלוני הולך יותר פעמים עם עד אלמוני מאשר עם עד פלמוני, אך עדיין הוא עשוי להתאים פעמים רבות דווקא לפלמוני. הרבה פעמים היחסים בין עדים "קרובים" של מסכת ברכות דומים ליחסים בין עדים "רחוקים" של מסכתות אחרות.
פרשני מסכת ברכות > על המשניות (ברכות)

פירוש המשניות להרמב"ם - לרבי משה בן מימון.
פירוש רע"ב - לרבי עובדיה מברטנורא.
תוספות יום טוב - לרבי יום-טוב ליפמן הלר.
תפארת ישראל - לרבי ישראל ליפשיץ.
הלכתא גבירתא - לרבי ישראל ליפשיץ.
מלאכת שלמה - לרבי שלמה העדני.
פרשני מסכת ברכות > ראשונים על תלמוד בבלי (ברכות)

פירוש רש"י - לרבי שלמה בן רבי יצחק ירחי.
תוספות - לבעלי התוספות.
פירוש רבינו חננאל לרבינו חננאל בן חושיאל.
פירוש רב ניסים גאון - לרבי ניסים בר יעקב.
ספר מרדכי - לרבי מרדכי בר הלל אשכנזי.
ספר רבינו אשר (רא"ש) - לרבי אשר בן יחיאל.
הלכות רב אלפס (רי"ף) - לרבי יצחק בר יעקב אלפסי.
רבינו יונה (על הרי"ף) לרבי יונה גירונדי.
המאור הקטן - לרבי זרחיה הלוי מגירונה (רז"ה).
מלחמות ה' (השגות על רז"ה) לרבי משה בן נחמן (רמב"ן).
חידושי הרמב"ן - לרבי משה בן נחמן.
חידושי הרשב"א - לרבי שלמה בן אדרת.
חידושי הריטב"א - לרבי יום טוב בן אברהם אשבילי.
בית הבחירה - לרבי מנחם המאירי.
תוספות הרא"ש - לרבי אשר בן יחיאל.
שיטה מקובצת (אספת זקנים) - לרבי בצלאל אשכנזי.
פרשני מסכת ברכות > אחרונים על תלמוד בבלי (ברכות)

פני יהושע - לרבי יעקב יהושע פולק.
ציון לנפש חיה (צל"ח) - לרבי יחזקאל לנדא.
חדושי הלכות ואגדות מהרש"א - לרבי שמואל אליעזר הלוי איידלס.
חכמת שלמה (מהרש"ל) - לרבי שלמה לוריא.
ציוני מסורת הש"ס, עין משפט ונר מצווה - לרבי יהושע בועז.
חידושי וביאורי הגר"א - להגאון מווילנה.
הגהות הב"ח - לרבי יואל סירקש מחבר פירוש בית חדש (ב"ח).
הגהות וחידושי הרש"ש - לרבי שמואל שְׂטְרָאשׁוּן.
גיליון הש"ס - לרבי עקיבא איגר.
שמן רוקח - לרבי אלעזר לעוו.
בית יחזקאל - לרבי יחזקאל סרנא.
שלטי הגבורים (על הרי"ף והמרדכי) לרבי יהושע בועז.
דברי חמודות (על הרא"ש) לרבי יום-טוב ליפמן הלר.
מעדני יום טוב (על הרא"ש) לרבי יום-טוב ליפמן הלר.
טוב ראייה הרב אברהם יצחק הכהן קוק.
פרשני מסכת ברכות > על תלמוד ירושלמי (ברכות)

פירוש פני משה - לרבי משה מרגלית.
הגהות הגר"א - להגאון מווילנה.
נר מערבי (כולל מסורת הש"ס, עין משפט ונר מצווה) לרבי יוסף שאול נתנזון.
גיליון אפרים - לרבי אפרים דב הכהן לאפ אבד"ק וורז'בלובה.
שערי ירושלמי - לרבי דוברוש אשכנזי אבד"ק לובלין.
זהב הארץ - לרבי דוב הלוי מלאכי.
פרשני מסכת ברכות > על אגדות הש"ס (ברכות)

עין יעקב (הכותב) - לרבי יעקב בן שלמה אבן חביב.
עיון יעקב - לרבי יעקב ריישר.
עץ יוסף (הליכות חינוך) - לרבי חנוך זונדל בן יוסף.
ענף יוסף (פורת יוסף) - לרבי חנוך זונדל בן יוסף.
יד יוסף (מראה מקומות) - לרבי חנוך זונדל בן יוסף.
מאור עיניים (הריא"ף) - לרבי יאשיהו בן יוסף פינטו.
אגדות מהרש"א -לרבי שמואל אליעזר הלוי איידלס.
אהבת איתן - לרבי אברהם משכיל לאיתן.
עין איה - לרב אברהם יצחק הכהן קוק.
פרשני מסכת ברכות > על תוספתא (ברכות)

מנחת בכורים - לרבי שמואל אביגדור תּוֹסְפָאָה.
מצפה שמואל - לרבי שמואל אביגדור תּוֹסְפָאָה.
חסדי דוד - לרבי דוד פארדו.
הגהות הגר"א - להגאון מווילנה.
ספרי ביאורים ללימוד קל (ברכות)

משניות מבוארות (קהתי) - לרב פינחס קהתי.
תלמוד שטיינזלץ - לרב עדין אבן ישראל (שטיינזלץ).
מהדורת שוטנשטיין - הוצאת ארטסקרול.
שס המאור -מהדורת ושננתם.
הערות שוליים

↑  לפי חלוקת דפוס וילנא
↑  המספרים כאן לפי ספירת המילים שבפרויקט השו"ת.
↑  כמו כן לא התחבר תלמוד בבלי על סדר טהרות מלבד מסכת נידה, אך על סדר קדשים אפילו שהוא לא נוגע להלכה התחבר תלמוד בבלי. סיבה לדבר ניתנה ברש"י בבא מציעא קיד, ב
↑  כך הספירה לפי הרמב"ם, אבל באמת יש בידינו 37 מסכתות ומה שהרמב"ם מנה 35 זה מכיוון שכל הבבות [בבא קמא ,מציעא ובתרא] היוו בעבר מסכת אחת, מסכת נזיקין, והיא נחשבת כאחת לדעת הרמב"ם. יש מקורות שטוענים שיש 36 מסכתות[דרוש מקור] ומתרצים שהגמרא על מסכת תמיד סדרוהו אחרי רב אשי לכן יוצא 36
↑  בעבר אכלו רק שתי סעודות ביום, וזה הייחוד של שלוש סעודות בשבת.
↑  למבנה זה של פרקים נספחים בסופי מסכתות השוו פסחים פרק י ויומא פרק ח וראו משה וייס, "פרקים נספחים".
↑  ראו ברכות פרק ב משנה ד; וכן ברכות פרק ג משנה א
↑  כך למשל בפרק ט משנה ד
↑  ראו עוד בעניין זה בספר "צדקת הצדיק" לרבי צדוק הכהן מלובלין, אות ב
↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
↑  פרק שישי בתוספתא שבדפוס
↑  קיימים שינויים קלים בנוסח בין המנהגים השונים
↑  יש מחלוקת מהו הים הגדול - הים התיכון או דווקא האוקיינוס.
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
| --- | --- |
בקרת זהויות :  NLI: 987007287483805171  BIBSYS: 11046980  GND: 1123154198  LCCN: n82099483  NKC: unn2013782527  VIAF: 177409627   WorldCat (עם VIAF): 177409627
ג'יילן בארון

| --- | --- |
אין תמונה חופשית
 לידה:  31 באוגוסט 1998 (בת 26) רינו, ארצות הברית 
 מדינה:  ארצות הברית 
 תקופת הפעילות:  מ-2012 
 פרופיל ב-IMDb
 
ג'יילן בארון (באנגלית:Jaylen Barron נולדה ב -31 באוגוסט 1997) היא שחקנית קולנוע וטלוויזיה אמריקאית, הידועה בתפקידיה כדומיניק ווינסלו בסדרה "חסרי בושה" וכזואי פיליפס בסדרת הדרמה של נטפליקס "זואי ורייבן".
ראשית חייה

בארון נולד ב־31 באוגוסט 1997 ברינו, נבאדה. בארון ומשפחתה עברו ללוס אנג'לס, שם החלה לשחק. אמה של בארון היא ממוצא מקסיקני ואילו אביה הוא אפרו-אמריקאי.
קריירה

בארון עשתה את הופעת הבכורה שלה בטלוויזיה בשנת 2012, והופיעה בסדרות הטלוויזיה "בונז" בFOX ו"שייק" בערוץ דיסני. לאחר מכן המשיכה לשחק בתפקידים חוזרים בין היתר בסדרות "גוד לאק צ'ארלי" בערוץ דיסני ו"חסרי בושה" בשואוטיים.
בשנת 2017 לוהקה בארון לתפקיד זואי פיליפס בסדרת הדרמה המקורית של נטפליקס "זואי ורייבן".   היא כיכבה בכל שלוש עונות הסדרה, וכן הופיעה בשני סרטים הנושאים את שם הסדרה.
בינואר 2021 הופיע בארון בפרק של סדרת הדרמה "מוקד 911" שיצר ריאן מרפי לרשת פוקס. עוד באותה שנה לוהקה לתפקיד ראשי בסדרת הטלוויזיה "תקופת מבחן", עיבוד לסרט באותו שם משנת 2018.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | זואי ורייבן: יש סוסים שיודעים לשיר (בחג המולד) | זואי פיליפס |  |
| 2019 | זואי ורייבן: חג האהבה | זואי פיליפס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | בונז | אשלי אוטון | פרק: "The Bump in the Road" |
| 2012 | שייק | מלאני | פרק: "Protest It Up" |
| 2012–2013 | תראו את אבא... | מרי | 8 פרקים |
| 2013–2014 | גוד לאק צ'ארלי | לורן דבני | 5 פרקים |
| 2016 | חסרי בושה | דומיניק ווינסלו | 14 פרקים |
| 2016, 2019 | Those Who Can't | טינה | 2 פרקים |
| 2017–2019 | זואי ורייבן | זואי פיליפס | תפקיד ראשי (3 עונות); 32 פרקים |
| 2019 | שתים עשרה לנצח | אסתר | דיבוב; 25 פרקים |
| 2021 | מוקד 911 | קייטי | פרק: "Alone Together" |
| 2021–2023 | תקופת מבחן | טריש | תפקיד ראשי (2 עונות); 16 פרקים |
| 2024 | סיפורי ספורט אמריקאים (אנ') | שאיאנה ג'נקינס | תפקיד ראשי; 10 פרקים |
הערות שוליים

↑  Crooks, Amy. "Happy Birthday To Jaylen Barron August 31, 2013". Dis411. אורכב מ-המקור ב-29 במרץ 2019. נבדק ב-18 באפריל 2020. {{cite web}}:  (עזרה)
1 2  Mason, Aiden. "Exclusive Interview with Up and Coming Actress Jaylen Barron". TVOvermind. אורכב מ-המקור ב-17 בינואר 2021. נבדק ב-18 באפריל 2020. {{cite web}}:  (עזרה)
↑  "Jaylen Barron". 360 MAGAZINE (באנגלית אמריקאית). 2018-08-20. אורכב מ-המקור ב-30 בינואר 2019. נבדק ב-2019-01-29. {{cite web}}:  (עזרה)
↑  "More Free Rein gallops onto Netflix". Kid Screen. 29 ביוני 2018. אורכב מ-המקור ב-29 בספטמבר 2020. נבדק ב-18 באפריל 2020. {{cite news}}:  (עזרה)
↑  "Interview: Jaylen Barron on Her Role on the Netflix Series, 'Free Rein'". Glitter. אורכב מ-המקור ב-17 בינואר 2021. נבדק ב-18 באפריל 2020. {{cite web}}:  (עזרה)
↑  "Free Rein". Lime Pictures. אורכב מ-המקור ב-9 באוגוסט 2020. נבדק ב-18 באפריל 2020. {{cite web}}:  (עזרה)
↑  Tatum, Erin (3 ביולי 2018). "Jaylen Barron takes the reins in "Free Rein"". אורכב מ-המקור ב-1 בפברואר 2019. נבדק ב-31 בינואר 2019. {{cite web}}:  (עזרה)
↑  Lane, Penelope. "Hollywood's Up & Coming: Free Rein Star Jaylen Barron". Holr. אורכב מ-המקור ב-8 באוגוסט 2020. נבדק ב-18 באפריל 2020. {{cite web}}:  (עזרה)
↑  "'Blindspotting': Starz Sets Cast For TV Adaptation Of Rafael Casal & Daveed Diggs' Feature Film". Deadline Hollywood. 1 בדצמבר 2020. אורכב מ-המקור ב-13 בדצמבר 2020. נבדק ב-1 בינואר 2021. {{cite news}}:  (עזרה)
סבלי סורין

| --- | --- |

סבלי סורין, דיוקן עצמי, 1920
 לידה:  26 בפברואר 1878 (יוליאני) פולאצק, בלארוס 
 פטירה:  22 בנובמבר 1953 (בגיל 75) ניו יורק, ארצות הברית 
 מקום קבורה:  בית הקברות וודלואן 
 מקום לימודים:  האקדמיה הקיסרית לאמנויות 
 תחום יצירה:  ציור 
 הושפע על ידי:  קיריאק קוסטנדי, Vasily Savinsky, Ivan Ivanovich Tvorozhnikov, איליה רפין 
 
סבלי אברמוביץ' סורין (רוסית: Савелий Абрамович Сорин; 26 בפברואר 1878 (יוליאני) –  22 בנובמבר 1953) היה צייר רוסי.
ביוגרפיה

סבלי סורין נולד בעיר פולאצק שבמחוז ויטבסק (כיום בלארוס), במשפחה יהודית. אביו היה חייט. בגיל 16 עזב את הבית וחי בעיר טולה, באריול ואחרי זה באודסה.
בין השנים 1896–1899 למד סורין אצל ק. קוסטנדי בבית הספר לאמנות באודסה. סבלי סיים את בית הספר עם מדליית הצטיינות, שאפשרה לו להתקבל לאקדמיה המלכותית לאמנות ללא מבחני כניסה. מ-1899 למד סורין בבית ספר גבוה לאמנות, פיסול ואדריכלות אצל האומנים טבורוז'ניקוב, ו-ו. סבינסקי. לאחר מכן למד אצל הצייר הידוע י. רפין. ב-1907 סורין צייר ציור הנקרא "רגע ההשראה" ("ודוחנוביניה מינוטה"), הוא סיים את האקדמיה בתואר אמן, וזכה בפרס - נסיעה לחו"ל, הוא נסע בשנת 1908 להולנד לצרפת. נפטר ב-22 בנובמבר 1953 בניו-יורק.
עבודתו

ב-1911, העבודות של סורין הוצגו בתערוכה עולמית בטורינו שבאיטליה. בשנים 1913, 1915, ו-1917 הוא השתתף ב"תערוכת עולם האומנות" בסנט פטרסבורג. בסוף 1917 בתערוכת "עולם חדש של האומנים" באותה העיר.
אחרי מהפיכת אוקטובר ברוסיה, סורין חי בעיר יאלטה וב-1918 הוא ארגן תערוכת אומנות בקרים. ב-1919, סורין עבר לטיפליז (היום טביליסי, בירת גאורגיה) שם הוא נפגש עם אומנים-ס. סודיקין,ו. קמנסקי. ו-נ. יפראינאב. הוא השתתף בתערוכה "עיגול קטן". ב-8.9.1920. הוא יצא יחד עם סודיקין מעיר באטום למרסיי, וב-20 במאי הם הגיעו לפריז. סורין נישאר בפריז, ותוך זמן קצר לקח חלק בחוגי אומנות אירופאיים.
בין 1922–1923 סורין הוציא לאור את עבודותיו ב"סלון סתיו" . מ-1926–1930 בסלון "טיואילרי" . הוא המשיך להשתתף בתערוכות של האומנות הרוסית ובין היתר,ב-1921 בגלריה "דנדי", ב-1927 בתערוכה האחרונה של עולם האומנות בגלריה "ברן היים". בין השנים 1920–1930 ,סורין השתתף בתערוכות פרטיות בגלריות של פריז ולונדון. לעיתים קרובות, הוא ביקר בארצות הברית, ובמשך תקופה ארוכה חי בניו יורק. תערוכות של ציוריו הוצגו ב"מוזיאון ברוקלין" ב-1923, בגלריה "וילדינשטיין" בניו יורק 1927–1934, בוושינגטון בשנת 1924, בפיצבורג 1924–1925, בשיקגו בשנת 1927. ב-1932, סורין לקח חלק בתערוכת אומנות רוסית מודרנית בפילדלפיה.
בתקופת מלחמת העולם השנייה התגורר סורין בארצות הברית. הוא תרם כספים לקרן סיוע לברית המועצות. ב-22 בנובמבר 1953 סורין נפטר בניו יורק. ב-1902 בעיר "ארזמס" הוא צייר את "מקסים גורקי" מהר מאוד הוא הפך לצייר פורטרטים ידוע. מ-1900–1910 סורין צייר פורטרטים של פ. שלפין, א. אחמטבה, ס. לורייה,ט, קרסבינה, דוכס ס. ולקונסקי, דוכסית א. ארלובה, ורוזנית י. שטיינגול. יצירות של האומן, הוצגו במגזין אומנות "שמש רוסית", ב"אחוזת הבירה". גם בצרפת הוא צייר פורטרטים של אנשים ידועים, כמו ליליאן היש, אלינור דוזה, ג'ורג' בלנצ"ין, סרג' פולאקוב ואנה פאבלוב. יצירות של סורין נמצאות באוספים של מוזיאונים ידועים בעולם, כולל מוזיאון "לוקסמבורג" בפריז, מוזיאון "ברוקלין" בניו יורק, ובגלריית "טריטיאקוב" במוסקבה. עבודותיו נמצאות גם באוקאינה, דאנייצק ואודסה. לפני שהוא נפטר, הוא הוריש לברית המועצות 30 פורטרטים של אומנים רוסיים, אשר בוצעו על ידיו בין השנים 1910–1920
הערות שוליים

↑  14 בפברואר לפי הלוח היוליאני
| --- | --- |
בקרת זהויות :  NLI: 987007525162205171  PLWABN: 9810589697105606  BnF: cb14841912n (data)  GND: 115993407X  ISNI: 0000 0003 9904 2851  LCCN: n92087371  RKD: 73987  SUDOC: 197862365  ULAN: 500020131  VIAF: 225424051   WorldCat (עם VIAF): 225424051
ניק סטאל

| --- | --- |

ניק סטאל (2023)
 לידה:  5 בדצמבר 1979 (בן 45) הרלינגן, טקסס, ארצות הברית
 מדינה:  ארצות הברית 
 תקופת הפעילות:  מ-1991 
 פרופיל ב-IMDb
 
ניקולס קנט "ניק" סטאל (באנגלית: Nicolas Kent "Nick" Stahl; נולד ב-5 בדצמבר 1979) הוא שחקן קולנוע וטלוויזיה אמריקאי, הידוע בעיקר בשל תפקידיו בסרטים "איש ללא פנים" (1993), "הקו האדום" (1998), "בחדר המיטות" (2001), "ילד רע" (2001), "שליחות קטלנית 3: עלייתן של המכונות" (2003), "עיר החטאים" (2005) ובזכות תפקידו בתור בן הוקינס בסדרת המיסטיקה "קרניבל" (2005-2003) של רשת HBO.
ביוגרפיה

סטאל נולד בעיר הרלינגן וגדל בעיר פלאנו שבטקסס, בנם של דונה לין (לבית ריד) עוזרת בבורסה לניירות ערך ושל ויליאם קנט סטאל, איש עסקים. בגיל שנתיים אביו עזב את הבית וסטאל גדל לצד אימו ושתי אחיותיו.
קריירה

את התפקיד הראשון שלו קיבל סטאל בגיל 11 כאשר לוהק לסרט הטלוויזיה "Stranger at My Door" שעלה ישירות לרשת CBS; למרות ששיחק בהצגות ילדים עוד מגיל 4.
בקולנוע שיחק לראשונה בגיל 13 לצידו ובסרטו של מל גיבסון "איש ללא פנים". המשיך הופיע לאחר מכן במערבון "זנב גדול", במותחן האימה "מופרעים" בתור הסטודנט גאווין סטריק ובתפקיד קטן בדרמת המלחמה של טרנס מאליק "הקו האדום"
בשנת 2001 התפרסם בשל השתתפותו בסרט הדרמה "בחדר המיטות", בה גילם את פרנק פאולר המנהל יחסים עם האם החד הורית נטלי שטראוט (מריסה טומיי) ובדרמת הנעורים העצמאית של לארי קלארק "ילד רע" בתפקיד הקורבן השנוא בובי קנת.
סטאל נבחר ב-2003 לתפקיד ג'ון קונור בסרט הפעולה שובר הקופות "שליחות קטלנית 3: עלייתן של המכונות" והתחיל לככב בתפקיד ראשי בסדרת הדרמה המיסטית של רשת HBO; "קרניבל" (אנ') בתור הנער בן הוקינס המצטרף לקרנבל נודד.
ב-2005 שיחק במותחן הפעולה "עיר החטאים" בתור הנבל הצהוב רוארק, רוצח ילדים בו נאבק השוטר ג'ון הארטיגן (ברוס ויליס).
לאחר מכן חלה דעיכה בקריירה של סטאל והוא התפרסם בעיקר בדרמה "סהרורית" ובקומדיה "האחד והיחיד".
בשנת 2010 גילם את רוברט קיין בדרמה הקומית "דקלים בוערים" של הבמאי כריסטופר ב. לאנדון.
בשנת 2019 סטאל גילם את הרוצח הסדרתי גלן אדוארד רוג'רס (אנ') בסרט הדרמה הביוגרפי "The Murder of Nicole Brown Simpson". הצילומים החלו במהלך קיץ 2018 והסרט יצא לאקרנים בבריטניה ב-9 בדצמבר 2019. הסרט התבסס על טענתו של רוג'רס שהוא עצמו הרג את ניקול בראון סימפסון במקום או.ג'יי סימפסון, בעלה לשעבר של בראון והחשוד העיקרי. אשר נשפט בעבר וזוכה בגין הרצח בשנת 1995. הסרט זכה לביקורת נרחבת על ידי המבקרים. באותה השנה הופיע בסרט הקצר "III" של להקת הפולק רוק הלומינירז המבוסס על אלבומם החדש. סטאל גילם את הדמות של ג'ימי ספארקס, שהוא אבא ומכור להימורים.
בשנת 2021 גילם את ג'ייסון ריילי בסדרת האימה המצליחה של רשת AMC; "אימת המתים המהלכים".
בשנת 2022 החל לשחק בדמותו של מת'יו דין בדרמה המתח הפסיכולוגית של רשת שואוטיים "הכנס את האדם הנכון" המבוססת על הרומן באותו שם משנת 2004.
חיים אישיים

ביוני 2009 סטאל התחתן עם השחקנית רוז מרפי, אך הם נפרדו ב-2012. יש להם בת, מרלו.
במאי 2012, אשתו של סטאל דיווחה עליו כנעדר. מאוחר יותר פורסם שסטאל נכנס למכון גמילה. ב-27 בדצמבר 2012, סטאל נעצר בחנות סרטים למבוגרים בהוליווד, קליפורניה, בחשד לביצוע מעשה זימה. לא הוגשו כתבי אישום בשל חוסר ראיות. ב-28 ביוני 2013, סטאל נעצר בהוליווד בגין החזקת מתאמפטמין לכאורה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1993 | איש ללא פנים | צ'אק נורסטאדט |  |
| 1994 | מעבר בטוח | סימון סינגר |  |
| 1995 | אגדה גבוהה | דניאל האקט |  |
| 1997 | עין האלוהים | טום ספנסר |  |
| 1998 | המופרעים | גווין סטריק |  |
| 1998 | Soundman | טומי פפין |  |
| 1998 | הקו האדום | אדוארד ביד |  |
| 2000 | הכל נשכח | ולדימיר |  |
| 2000 | סאנסט סטריפ | זאק |  |
| 2001 | בחדר המיטות | פרנק פאולר |  |
| 2001 | The Sleepy Time Gal | מורגן |  |
| 2001 | ילד רע | בובי קנט (אנ') |  |
| 2002 | Taboo | כריסטיאן טרנר |  |
| 2003 | Bookies | טובי |  |
| 2003 | שליחות קטלנית 3: עלייתן של המכונות | ג'ון קונור |  |
| 2003 | Twist | ארטפול דודג'ר (אנ') |  |
| 2005 | עיר החטאים | רוארק הבן / הנבל הצהוב |  |
| 2006 | The Night of the White Pants | הוראס "ראף" רפרטי |  |
| 2007 | How to Rob a Bank | ג'ייסון טיילור |  |
| 2008 | Quid Pro Quo | אייזק נוט |  |
| 2008 | סהרוריות | ג'יימס רידי |  |
| 2009 | האחד והיחיד | באד |  |
| 2010 | The Chameleon | ברנדן קריגן |  |
| 2010 | דקלים בוערים | רוברט קיין |  |
| 2010 | מסקדה | נואה קורדין |  |
| 2010 | Dead Awake | דילן |  |
| 2010 | Kalamity | בילי קלאפק |  |
| 2010 | מראות 2 | מקס מת'יסון |  |
| 2010 | Everything Will Happen Before You Die | האנטר רובינסון |  |
| 2011 | The Speed of Thought | ג'ושוע לזרוס |  |
| 2011 | Afghan Luke | לוק בנינג |  |
| 2011 | 388 Arletta Avenue | ג'יימס דיקין |  |
| 2012 | On the Inside | אלן |  |
| 2014 | Away from Here | ג'יימס |  |
| 2019 | The Murder of Nicole Brown Simpson | גלן אדוארד רוג'רס (אנ') |  |
| 2020 | Hunter Hunter | לו |  |
| 2021 | What Josiah Saw | אלי גרהאם |  |
| 2021 | American Dream | יורי |  |
| 2021 | Grace and Grit | בוב דוטי |  |
| 2021 | Night Blooms | ויין |  |
| 2023 | Confidential Informant | מייק ת'ורטון |  |
| 2023 | Knights of the Zodiac | קסיוס |  |
| TBA | James the Second | מר תומאס |  |
| TBA | What You Wish For | ריאן |  |
| TBA | Love in Vein |  |  |